CELEX: 62007TN0439
Language: fi
Date: 2007-12-04 00:00:00
Title: Asia T-439/07: Kanne 4.12.2007 — Coats Holdings v. Euroopan yhteisöjen komissio

9.2.2008   
            
            
               FI
            
            
               Euroopan unionin virallinen lehti
            
            
               C 37/26
            
         Kanne 4.12.2007 — Coats Holdings v. Euroopan yhteisöjen komissio
   (Asia T-439/07)
   (2008/C 37/42)
   Oikeudenkäyntikieli: englanti
   Asianosaiset
   
      Kantaja: Coats Holdings Ltd (edustajat: solicitor W. Sibree ja solicitor C. Jeffs)
   
      Vastaaja: Euroopan yhteisöjen komissio
   Vaatimukset
   
               —
            
            
               Päätöksen 1 artiklan 4 kohta ja 2 artiklan 4 kohta on kumottava siltä osin kuin ne koskevat Coatsia.
            
         
               —
            
            
               Vaihtoehtoisesti päätöksen 2 artiklan 4 kohdassa Coatsille määrätty sakko on kumottava tai sitä on alennettava ja
            
         
               —
            
            
               Euroopan yhteisöjen komissio on velvoitettava vastaamaan omista oikeudenkäyntikuluistaan sekä korvaamaan Coatsin oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii kumottavaksi komission 19.9.2007 asiassa COMP/E-1/39.168 — PO/kova lyhyttavara: vetoketjut, tekemää päätöstä K(2007) 4257 lopullinen, jossa tämä katsoi, että kantaja oli yhdessä muiden yritysten kanssa rikkonut EY 81 artiklaa muun muassa vaihtaessaan hintatietoja, vahvistaessaan vähimmäishintoja ja jakaessaan markkinoita.
   Kantaja väittää kanteensa tueksi, että komission suorittamaa näytön kokonaisarviointia rasittavat ilmeiset arviointivirheet. Kantajan mukaan komissio ei kyennyt näyttämään toteen sen välttämättömän edellytyksen täyttymistä, että kantaja oli vuoden 1977 tammikuun ja vuoden 1998 heinäkuun välisen ajan ollut osallisena kahdenväliseen markkinoiden jakamista koskevaan sopimukseen Prymin kanssa.
   Toissijaisesti kantaja väittää, ettei komissio kyennyt näyttämään toteen sitä, että yksikään sääntöjenvastaisuus olisi jatkunut 19.9.1997 jälkeen tai osoittamaan yhtäkään sellaista jatkuvaa sääntöjenvastaisuutta ajanjaksolla ennen 15.7.1998, joka oikeuttaisi komission määräämään kantajalle sakon 21,5 vuotta kestäneen sääntöjenvastaisuuden perusteella.
   Edelleen kantaja väittää, että komissio loukkasi kantajan ihmisoikeuksien ja perusvapauksien suojaamiseksi tehdyn yleissopimuksen 6 artiklan 3 kohdassa määrättyjä oikeudenkäyntiin liittyviä perusoikeuksia, kun se kuulusteli tai kuulustelutti rikosoikeudenkäynnissä todistajia, jotka kutsuttiin todistamaan sitä vastaan.
   Lopuksi kantaja väittää, että komissio teki mekaanisen laskuvirheen soveltaessaan sakon perusmäärään 215 prosentin suuruista kerrointa 21,5 vuoden perusteella sen sijaan, että se olisi käyttänyt sakon määrän laskemisessa sovellettavien suuntaviivojen nojalla sillä olevaa harkintavaltaa.